Workshop 2

Åpent folkemøte - 25.09.19

# Tilbakemelding på delstrekning A

**Generelt**

* Enveiskjøring er bra og får ned trafikkmengden.
* Naboene opplever at det er mye biler, syklister og folk i gatebildet opp mot Snippen. Det samme gjelder krysset Bankgata – Dronningens gate.
* Positivt om gateparkering fjernes. Det blir mer oversiktlig og mindre trafikkfarlig. Dersom parkeringsplassene fjernes bør kommunen finne et annet sted som gjester kan henvises til.
* Enkelte syklister svinger ut fra Dronningens gate i Biskop Kroghs gate for å unngå Snippen.
* Viktig å huske på at Dronningens gate er en prioritert sykkelgate, og man trenger å ta mest hensyn til syklende i denne gaten, ikke parkerte biler.

**Toveiskjørt sykkelgate**

Løsningen minner om dagens situasjon, og fremstår som mindre attraktiv. Sykling i blandet trafikk vil medføre mange forbikjøringer av sykkel, og syklister som stresses av biler som ligger bak. Løsningen kan eventuelt vurderes med enveiskjøring.

**Sykkelfelt i en retning**

Løsningen er god, men en svakhet er forbikjøring av syklist. Bilen vil bilen havne i sykkelfeltet i motgående retning. Dette kan unngås ved å opphøye sykkelfeltet i motgående retning.

**Sykkelfelt i begge retninger**

Ved tosidig sykkelfelt slipper man bilister i ryggen. Vurderes som det beste alternativet for gående og syklende, selv om man får smale sykkelfelt og fortau. Ulempen med smalt opphøyd sykkelfelt er at syklister ikke kan kjøre forbi hverandre. Fordelen med opphøyd sykkelfelt er at syklende er adskilt fra trafikken.

# Tilbakemelding på delstrekning B

**Generelt**

* Mange syklister forsvinner inn i sidegatene. Vurdere å tilrettelegge for sykkel ned Havnegata, Torggata og Professor Schyttes gate.
* Det er mange som jobber i Moloveien og som sykler til jobb gjennom hele Dronningens gate
* Særlig i oppoverbakke tar bussen igjen syklisten, og det kan vurderes å kun ha sykkelfelt på sørsiden.
* Enveiskjøring er et godt alternativ øverst i delstrekning B.
* Det er bekymring rundt krysset i Bankgata siden biler står i kø igjennom krysset i dag. Diskuteres om krysset bør lysregulertes eller oppheves.
* Sykkelvei bak busstopp hjelper kun om du tar igjen bussen, ikke om du ligger foran bussen.

**Kollektivgate med sykkel i blandet trafikk**

* Det er ubehagelig å ligge med en buss bak seg. Om mange syklister svinger av i Havnegata kan det legges opp til sykling i blandet trafikk fra dette punktet.

**Kollektivgate med tosidig sykkelfelt**

Positivt at syklistene får sitt eget felt. Negativt at syklister som ligger ved siden av bussen i svingen ved Havnegata vil havne i blindsonen. Sykkelfelt her kan gi falsk trygghet.